નોટિસ મુજબ સિમેન્ટ અને કોન્ક્રીટનો ઉપયોગ કરાયો હોવાથી વન ધારાનો ભંગ થયાનું ધ્યાનમાં આવતાં 21 નવેમ્બર, 2017ના રોજ ગુનો દાખલ કરવામાં આવ્યો હતો. નોટિસમાં આ અનધિકૃત બાંધકામ કરવા અને વન ધારાનું ઉલ્લંઘન કરવા માટે તમારો આખો પરિવાર શા માટે જવાબદાર નથી તે વિશે ખુલાસો કરવા જણાવાયું છે. તેમાં એવું પણ જણાવવામાં આવ્યું છે કે આ ગુનો કરવા છતાં રાજ્ય અને કેન્દ્ર સરકારને ગેરમાર્ગે દોરીને તમે બાંધકામ નિયમસર કર્યું છે.